CELEX: 62020TN0364
Language: fi
Date: 2020-06-02 00:00:00
Title: Asia T-364/20: Kanne 2.6.2020 – Tanska v. komissio

31.8.2020   
            
            
               FI
            
            
               Euroopan unionin virallinen lehti
            
            
               C 287/33
            
         
      Kanne 2.6.2020 – Tanska v. komissio
      (Asia T-364/20)
      (2020/C 287/53)
      Oikeudenkäyntikieli: tanska
      
         Asianosaiset
      
      
         Kantaja: Tanskan kuningaskunta (asiamiehet: J. Nymann-Lindegren ja M. Wolff avustajinaan asianajajat R. Holdgaard ja J. Pinborg)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 20.3.2020 antaman päätöksen, joka koskee Tanskan Femern A/S:lle maksamaa valtiontukea SA.39078 – 2019/C (ex 2014/N), 2 artiklan siltä osin kuin siinä katsotaan, että ”Femern A/S:lle annetuista pääomasijoituksista ja valtion myöntämien lainojen ja valtiontakuiden yhdistelmästä koostuvat toimenpiteet, jotka Tanska pani täytäntöön ainakin osittain lainvastaisesti, ovat Euroopan unionin toiminnasta tehdyn sopimuksen 107 artiklan 1 kohdassa tarkoitettua valtiontukea”.
               
            
                  —
               
               
                  velvoittamaan komission maksamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: komissio teki virheen katsoessaan, että Femern A/S:lle myönnetty rahoitus on SEUT 107 artiklan 1 kohdassa tarkoitettua valtiontukea.
                  Ensimmäinen kanneperuste on jaettu neljään osaan.
                  Kantaja väittää aluksi, että komissio teki oikeudellisen virheen katsoessaan riidanalaisen päätöksen 190–194 kohdassa, että Femern A/S:n toiminta ei ole julkisen vallan käyttöä. Siltä osin kantaja väittää,
                  
                              —
                           
                           
                              että komission 190–194 kohdassa käyttämä menetelmä, jolla se arvioi, onko Femern A/S:n toiminta julkisen vallan käyttöä, on SEUT 107 artiklan 1 kohdan vastainen;
                           
                        
                              —
                           
                           
                              että komissio teki oikeudellisen virheen arvioidessaan, onko Femern A/S:n toiminta julkisen vallan käyttöä ja siksi jää EU:n valtiontuki- ja kilpailusääntöjen soveltamisalan ulkopuolelle, koska se piti merkityksellisenä sitä, onko olemassa yksityisiä toimijoita, joiden toimintaa voidaan pitää vaihtoehtona Femern A/S:n toiminnalle ja jotka katsovat kilpailevansa Femern A/S:n toiminnan kanssa; ja
                           
                        
                              —
                           
                           
                              että komissio teki oikeudellisen virheen katsoessaan tosiasiallisesti, ettei Femern A/S:n rannikoiden välisen yhteyden suunnitteluun, rakentamiseen ja operointiin liittyvä toiminta ole julkisen vallan käyttöä.
                           
                        Toiseksi kantaja väittää, että komissio teki oikeudellisen virheen katsoessaan riidanalaisen päätöksen 193 kohdassa, että Femern A/S tarjoaa kuljetuspalveluita markkinoilla kilpaillen muiden yritysten kanssa.
                  Kolmanneksi kantaja väittää, että komissio teki oikeudellisen virheen katsoessaan riidanalaisen päätöksen 192–194 ja 196 kohdassa, että Femern A/S on ”talouden toimija”, joka noudattaa ”taloudellista logiikkaa””hyödyntäessään kaupallisesti” kiinteää yhteyttä.
                  Neljänneksi kantaja väittää, että komissio teki oikeudellisen virheen katsoessaan riidanalaisen päätöksen 233–240 kohdassa, että Femern A/S:n saama rahoitus voi vääristää kilpailua ja vaikuttaa jäsenvaltioiden väliseen kauppaan.
               
            
                  2)
               
               
                  Toinen kanneperuste: komissio teki oikeudellisen virheen katsoessaan, että Femern A/S harjoittaa taloudellista toimintaa kilpaillen muiden yritysten kanssa ennen kuin kiinteä yhteys on toiminnassa.
                  Tämän kanneperusteen tueksi kantaja väittää, että komissio teki oikeudellisen virheen katsoessaan riidanalaisen päätöksen 198 kohdassa, että Femern A/S:lle myönnetty rahoitus on SEUT 107 artiklan 1 kohdassa tarkoitettua valtiontukea silloinkin, kun rakentaminen on aloitettu.